เงินบาทเปิด 35.25 บ. อ่อนค่าหลังดอลลาร์แข็ง “เฟด” ยันเร่งขึ้นดอกเบี้ย
เงินบาทเปิด 35.25 บาท/ดอลลาร์ อ่อนค่าจากปิดตลาดช่วงเย็นวานนี้ที่ระดับ 35.16 บาท/ดอลลาร์ ตามภูมิภาค เนื่องจากดอลลาร์แข็งค่าหลังเฟดยืนยันเร่งปรับขึ้นดอกเบี้ยเพื่อควบคุมเงินเฟ้อ ทำให้นักลงทุนกังวลเศรษฐกิจโลกชะลอตัว
เงินบาทเปิด 35.25 บาท/ดอลลาร์ อ่อนค่าจากปิดตลาดช่วงเย็นวานนี้ที่ระดับ 35.16 บาท/ดอลลาร์ ตามภูมิภาค เนื่องจากดอลลาร์แข็งค่าหลังเฟดยืนยันเร่งปรับขึ้นดอกเบี้ยเพื่อควบคุมเงินเฟ้อ ทำให้นักลงทุนกังวลเศรษฐกิจโลกชะลอตัว
30 มิ.ย. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 35.25 บาท/ดอลลาร์ อ่อนค่าจากปิดตลาดช่วงเย็นวานนี้ที่ระดับ 35.16 บาท/ดอลลาร์ เคลื่อนไหวตามทิศทางตลาดโลกและค่าเงินภูมิภาค เนื่องจากดอลลาร์แข็งค่าหลังประธานธนาคารกลางสหรัฐ (เฟด) ยังยืนยันเรื่องการปรับขึ้นอัตราดอกเบี้ยเพื่อควบคุมอัตราเงินเฟ้อ แม้ตัวเลขจีดีพีสหรัฐจะออกมาติดลบ ทำให้นักลงทุนกังวลว่านโยบายเฟดจะทำให้เศรษฐกิจโลกชะลอตัวลง
“บาทอ่อนค่าจากเย็นวานนี้ตามทิศทางตลาดโลก เนื่องจากนักลงทุนกังวลว่าเศรษฐกิจโลกจะชะลอตัวจากนโยบายเฟด” นักบริหารเงิน กล่าว
นักบริหารเงินประเมินกรอบการเคลื่อนไหวของเงินบาทในวันนี้ไว้ที่ 35.15 – 35.35 บาท/ดอลลาร์ โดยจับตาดูทิศทางการ
เคลื่อนไหวของเงินทุนระหว่างประเทศ
THAI BAHT FIX 3M (28 มิ.ย.) อยู่ที่ระดับ 0.58487% ส่วน THAI BAHT FIX 6M อยู่ที่ระดับ 0.89667%
 